ZMLUVA O DIELO č. ............................
uzavretá podľa § 536 a nasledujúcich Obchodného zákonníka

Zmluvné strany

1. Objednávateľ:	Mesto Košice
 Sídlo:	Trieda SNP 48/A, 040 11 Košice
 Štatutárny orgán:	MUDr. Richard Raši, PhD., MPH, primátor
 IČO:	00691135
 DIČ:	2021186904
 IČ pre DPH:	SK2021186904
 Bankové spojenie:	Prima banka Slovensko, a.s.
 Číslo účtu:	SK03 5600 0000 0004 4248 2043

Osoby oprávnené rokovať za objednávateľa:
vo veciach technických: Ing. Jozef Hudák, MPH, vedúci oddelenia výstavby, investícií a
	 stavebného úradu MMK
	 Ing. Jozef Mikula, referát dopravy MMK
telefón:	 055 6419 111
e-mail:	 jozef.hudak@kosice.sk
 jozef.mikula@kosice.sk

(ďalej len “objednávateľ”)

2. Zhotoviteľ:
 Sídlo:
 Zastúpený:
 IČO:
 IČ pre DPH:
 DIČ:
 Bankové spojenie a číslo účtu:

Osoby oprávnené rokovať za zhotoviteľa:
a) vo veciach zmluvných:
 telefón, e-mail:
b) vo veciach technických a realizačných:
 telefón, e-mail:
c) stavbyvedúci:
 telefón, e-mail:

(ďalej len „zhotoviteľ“)

Preambula
Zmluva je výsledkom verejného obstarávania v zmysle zákona č. 25/2006 Z.z. v znení neskorších predpisov postupom určeným pre zákazku s nízkou hodnotou v zmysle smernice verejného obstarávateľa č. 33/2013 v znení dodatku. č. 1/2014.

I.
Predmet zmluvy
1.	Predmetom zmluvy o dielo (ďalej len „zmluva“) je záväzok zhotoviteľa vykonať za podmienok dohodnutých v tejto zmluve dielo „Košice, Škultétyho ulica - chodník“ podľa projektovej dokumentácie vyhotovenej spracovateľom ENTO spol. s r.o. Košice v 07/2013 (ďalej len dokumentácia stavby). Bližšia špecifikácia diela je uvedená v prílohách tejto zmluvy.
2.	Zhotoviteľ sa zaväzuje vykonať dielo vo vlastnom mene, na svoje náklady a na vlastnú zodpovednosť.
3.	Objednávateľ dokončené dielo prevezme a zaplatí za jeho vykonanie dohodnutú cenu podľa podmienok obsiahnutých v tejto zmluve.

II.
Termín vykonania diela
1.	Zhotoviteľ sa zaväzuje začať vykonávať dielo v termíne do troch pracovných dní odo dňa odovzdania a prevzatia staveniska a celé dielo v požadovanom rozsahu dokončiť v termíne do 30 dní odo dňa odovzdania a prevzatia staveniska.
2.	Ak zhotoviteľ pripraví dielo na odovzdanie pred dohodnutým termínom, objednávateľ dielo prevezme aj v skoršom ponúknutom termíne.
3.	Dodržanie termínu pre vykonanie diela bude závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nebude zhotoviteľ v omeškaní so splnením záväzku.
4.	V prípade prerušenia vykonávania diela z viny alebo z dôvodov na strane objednávateľa alebo z dôvodu živelnej pohromy, nevhodných poveternostných podmienok alebo iných skutočností, ktoré zmluvné strany v čase podpísania tejto zmluvy nemohli predvídať, sa termín vykonania diela predlžuje o dobu adekvátnu dobe prerušenia.

III.
Miesto vykonania diela
1.	Miesto vykonania diela: MČ Košice – Staré mesto, Škultétyho ulica - podľa dokumentácie stavby.

IV.
Cena
1.	Cena diela je stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2.	Cena diela:
.............................. EUR bez DPH
.............................. EUR DPH
.............................. EUR vrátane DPH
3.	V cene diela/jednotkových cenách sú zahrnuté všetky náklady spojené s úplným, vecným a odborným splnením záväzkov zhotoviteľa vyplývajúcich z tejto zmluvy a prílohy č. 1 k tejto zmluve vrátane nákladov na všetky vedľajšie, pomocné a iné činnosti nevyhnutné pre plnenie zmluvy (ako sú: colné poplatky, náklady na dopravu stavebných výrobkov a materiálov na miesto ich použitia, staveniskovú a mimostaveniskovú dopravu, použitie potrebných strojov a mechanizmov, potrebný spotrebný materiál, odstránenie vybúraných hmôt, sute, prebytočnej zeminy a iných odpadov vrátane poplatkov za ich uskladnenie, potrebné dočasné dopravné značenie a pod. súvisiace).
4.	Cena diela uvedená v ods. 2. tohto článku je konečná, bez možnosti zvýšenia, s výnimkou jej úpravy v zmysle čl. V. tejto zmluvy.
5.	V súlade s § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov sa objednávateľ pri výkone tejto činnosti a v súlade s účelom tejto zmluvy nepovažuje za zdaniteľnú osobu.

V.
Možnosť a spôsob úpravy ceny
1.	Cena diela bude upravená pokiaľ v priebehu vykonávania diela dôjde k zmenám sadzby DPH. Cena diela bude upravená podľa výšky sadzby DPH platnej v dobe vzniku zdaniteľného plnenia.
2.	Cena diela bude upravená pokiaľ sa z dôvodov, ktoré neboli predvídateľné v čase uzatvorenia tejto zmluvy zmení rozsah diela, z dôvodu naviac prác nevyhnutných pre plnenie zmluvy, prípadne zníženia rozsahu prác (menej práce). 
3.	Prípadné naviac práce bude zhotoviteľ účtovať za jednotkové ceny, ktoré sú uvedené v prílohe č. 2 tejto zmluvy. V prípade, že niektoré naviac práce sa týmto spôsobom nedajú oceniť, použije sa vzájomne odsúhlasená kalkulácia vychádzajúca z ekonomicky oprávnených nákladov podľa zákona NR SR č.18/1996 Zb. o cenách v znení neskorších predpisov, ktorej návrh vypracuje zhotoviteľ. 
4.	Za menej práce sa budú považovať stavebné práce, ktoré zhotoviteľ nevykoná, z dôvodu, že v priebehu vykonávania diela sa ukáže ich nepotrebnosť. Tieto nevykonané stavebné práce budú predmetom odpočtu z ceny diela.
5.	Cena diela môže byť zmenená len v prípadoch a spôsobom uvedeným v tomto článku a to formou dodatkov. Ak naviac práce budú mať vplyv na zmenu termínu splnenia záväzku, predmetom dodatku bude aj zmena termínu vykonania diela.
6.	Pri uzatváraní dodatkov k zmluve je objednávateľ povinný postupovať v súlade  so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

VI.
Fakturačné a platobné podmienky
1.	Na vykonanie diela nebude poskytnutý preddavok ani záloha.
2.	Podkladom pre vystavenie faktúry bude doklad o odovzdaní a prevzatí diela podpísaný povereným zamestnancom objednávateľa a zhotoviteľa.
3.	Zhotoviteľ po odovzdaní a prevzatí diela predloží objednávateľovi faktúru, prílohou ktorej bude súpis skutočne vykonaných prác potvrdený objednávateľom.  
4.	Faktúra vystavená na adresu objednávateľa, Mesto Košice, číslo referátu AC140, Trieda SNP 48/A, 040 11 Košice, bude obsahovať náležitosti daňového dokladu a tieto údaje: označenie (názov) diela, označenie povinnej a oprávnenej osoby, adresu, sídlo, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu bez DPH, sadzbu DPH, celkovú sumu vrátane DPH, odtlačok pečiatky a podpis oprávnenej osoby.

5.	V prípade, že faktúra nebude obsahovať náležitosti uvedené v tejto zmluve, objednávateľ bude oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
6.	Lehota splatnosti faktúry je 30 dní od doručenia. Za dátum úhrady sa považuje dátum odpísania finančných prostriedkov z účtu objednávateľa. 

VII.
Zmluvné sankcie a náhrada škody
1.	Ak bude objednávateľ v omeškaní s platením dohodnutej ceny diela, môže si zhotoviteľ uplatniť úroky z omeškania vo výške 0,02 % z dlžnej sumy za každý deň omeškania.
2.	Ak bude zhotoviteľ v omeškaní s vykonaním diela, môže si objednávateľ uplatniť u zhotoviteľa zaplatenie zmluvnej pokuty vo výške 100,- EUR za každý, aj začatý deň omeškania a táto zmluvná pokuta bude odpočítaná z fakturovanej čiastky.
3.	Ak zhotoviteľ neodstráni vady a nedorobky diela zistené pri jeho odovzdaní a prevzatí alebo vady reklamované objednávateľom počas plynutia záručnej doby v dohodnutom termíne, môže si objednávateľ uplatniť u zhotoviteľa zaplatenie zmluvnej pokuty vo výške 50,- EUR za každý, aj začatý deň omeškania a to až do dňa úplného odstránenia týchto vád a nedorobkov a objednávateľ má právo zabezpečiť ich odstránenie treťou osobou v zmysle čl. VIII. ods. 6. tejto zmluvy.
4.	Ak zhotoviteľ poruší povinnosti, ktoré mu vyplývajú z čl. IX. ods. 26. a ods. 29. tejto zmluvy, môže si objednávateľ uplatniť u zhotoviteľa zaplatenie zmluvnej pokuty vo výške 50,- EUR za každý, aj začatý deň pokiaľ porušenie povinnosti trvá a táto zmluvná pokuta bude odpočítaná z fakturovanej čiastky.
5.	Ustanoveniami o zmluvnej pokute nie je dotknutý prípadný nárok zmluvných strán na náhradu škody v celom rozsahu, ktorá im vznikne z nesplnenia zmluvných povinností, ktoré sú zmluvnou pokutou zabezpečené.
6.	V prípade porušenia povinnosti, pre ktoré je objednávateľ oprávnený odstúpiť od zmluvy podľa čl. X. ods. 3., bod 3.2., je zhotoviteľ povinný zaplatiť objednávateľovi zmluvnú pokutu vo výške 1 000,- EUR; povinnosť zaplatiť zmluvnú pokutu vzniká odstúpením od tejto zmluvy. Týmto nie sú dotknuté nároky objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu.

VIII.
Záručná doba, zodpovednosť za vady
1.	Zhotoviteľ zodpovedá za kvalitu vykonaného plnenia, za to, že dielo bude vykonané podľa podmienok tejto zmluvy a že bude zodpovedať platným technickým predpisom a normám.
2.	Zhotoviteľ nebude zodpovedať za vady, ktoré budú spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemôže zistiť ich nevhodnosť alebo na ňu upozorní objednávateľa a ten na ich použití bude trvať.
3.	Záruka sa nevzťahuje na vady a škody diela spôsobené tretími osobami, haváriami a prírodnými katastrofami.
4.	Záručná doba diela je 60 mesiacov okrem vodorovného značenia krytu komunikácie, na ktoré je záručná doba 12 mesiacov. Záručná doba začne plynúť odo dňa odovzdania a prevzatia diela objednávateľom.
5.	Počas záručnej doby má objednávateľ právo požadovať a zhotoviteľ povinnosť bezplatne odstrániť vady. Termín odstránenia vád bude dohodnutý písomnou formou.
6.	Ak zhotoviteľ nepristúpi k odstraňovaniu reklamovaných vád resp. neodstráni tieto vady v dohodnutom termíne, má objednávateľ právo zabezpečiť odstránenie vád prostredníctvom tretej osoby na vlastné náklady, pričom zhotoviteľ je povinný takto vynaložené náklady objednávateľovi uhradiť na základe faktúry. Splatnosť faktúry je 10 dní od doručenia zhotoviteľovi. Práva objednávateľa vyplývajúce zo záruky nie sú týmto ustanovením dotknuté.

IX.
Podmienky vykonania diela
1.	Zhotoviteľ je povinný pri vykonávaní diela postupovať podľa dokumentácie stavby a dodržať podmienky pre vykonanie diela stanovené v rozhodnutiach, povoleniach a vyjadreniach príslušných dotknutých orgánov a organizácií. Akákoľvek zmena oproti  dokumentácii stavby nesmie byť vykonaná bez predchádzajúceho odsúhlasenia projektantom a stavebným dozorom objednávateľa. 
2.	Objednávateľ odovzdá zhotoviteľovi dokumentáciu stavby v dvoch písomných vyhotoveniach po nadobudnutí účinnosti tejto zmluvy.
3.	V prípade zabezpečenia vykonania časti plnenia subdodávateľom, zhotoviteľ je povinný oznámiť objednávateľovi predmet subdodávky a identifikačné údaje subdodávateľa v rozsahu: meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, a to do piatich pracovných dní od podpísania zmluvy s takýmto subdodávateľom; to platí aj pri zmene subdodávateľa. Zhotoviteľ zodpovedá za to, že každý subdodávateľ spĺňa alebo v čase plnenia bude spĺňať podmienky podľa § 26 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Vykonanie časti plnenia subdodávateľom, nezbavuje zhotoviteľa zodpovednosti za plnenie zmluvy.
4.	Potrebné prevádzkové a sociálne zariadenie staveniska (vybudovanie, prevádzkovanie, údržbu, likvidáciu a vypratanie) si zabezpečí zhotoviteľ na vlastné náklady.
5.	Objednávateľ bude zodpovedať za to, že riadny priebeh vykonávania diela zhotoviteľom nebude rušený neoprávnenými zásahmi tretích osôb.
6.	Objednávateľ poskytne zhotoviteľovi potrebné spolupôsobenie, spočívajúce najmä v poskytovaní vysvetlení, upresňovaní a doplňovaní údajov a podkladov, zaujímaní stanovísk a rozhodnutí týkajúcich sa vykonávania diela.
7.	Zhotoviteľ zabezpečí potrebné dočasné dopravné značenie počas vykonávania diela a osadí ho v súlade s podmienkami uvedenými v prílohe č. 1 tejto zmluvy.
8.	Zhotoviteľ pred začatím stavebných prác zabezpečí vytýčenie podzemných inžinierskych sietí, ktoré sa nachádzajú  v mieste staveniska ich vlastníkmi/správcami. Stavebné práce v mieste výskytu podzemných inžinierskych sietí a v ich blízkosti bude zhotoviteľ vykonávať v zmysle požiadaviek uvedených v prílohe č. 1 zmluvy.
9.	Zhotoviteľ pri vykonávaní diela bude postupovať v súlade s platnými technickými normami, záväznými právnymi predpismi a nariadeniami, technickými podmienkami a požiadavkami objednávateľa uvedenými v tejto zmluve a v prílohe č. 1 tejto zmluvy.
10.	Zhotoviteľ použije na vykonanie diela technologické postupy, stavebné výrobky a materiály, ktoré zaistia kvalitné plnenie. Pri vykonávaní diela budú použité stavebné výrobky a materiály, ktoré sú podľa zákona NR SR č. 133/2013 Z. z. o stavebných výrobkoch a o zmene a doplnení niektorých zákonov vhodné na použitie na zamýšľaný účel. Zhotoviteľ nepoužije stavebné výrobky a materiály, o ktorých je v čase ich použitia známe, že sú škodlivé.
11.	Zhotoviteľ preukáže úroveň kvality použitých stavebných výrobkov v zmysle zákona NR SR č. 133/2013 Z. z. o stavebných výrobkoch a o zmene a doplnení niektorých zákonov a zákona NR SR č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
12.	Objednávateľ je oprávnený kontrolovať vykonávanie diela. Zhotoviteľ prizve objednávateľa na kontrolu všetkých vykonaných stavebných prác, ktoré majú byť zakryté alebo sa stanú neprístupnými a to minimálne tri pracovné dni vopred. Ak sa objednávateľ nedostaví a nevykoná kontrolu týchto stavebných prác, zhotoviteľ bude pokračovať vo vykonávaní diela. V prípade, že objednávateľ bude dodatočne požadovať odkrytie týchto stavebných prác, zhotoviteľ je povinný toto odkrytie vykonať. Ak sa pri dodatočnej kontrole zistí, že stavebné práce neboli riadne vykonané, zhotoviteľ vykoná toto odkrytie na vlastné náklady. V prípade, že stavebné práce boli riadne vykonané, náklady na odkrytie znáša objednávateľ.
13.	Zhotoviteľ zabezpečí vykonanie všetkých skúšok a meraní v zmysle platných technických noriem, predpisov a dokumentácie stavby vrátane vyhotovenia príslušných písomných protokolov oprávnenými osobami/organizáciami. Podmienkou odovzdania a prevzatia diela je úspešné vykonanie všetkých skúšok a meraní dokladované protokolmi.
14.	Zhotoviteľ bude vykonávať dielo tak, aby bol zaistený bezpečný prístup a vjazd ku všetkým dotknutým nehnuteľnostiam, aby svojou činnosťou nespôsobil škodu na cudzích nehnuteľnostiach, majetku, nezasahoval do práv a právom chránených záujmov vlastníkov susedných nehnuteľností hlavne nadmerným hlukom, prachom a zbytočnou prevádzkou stavebných strojov a mechanizmov, neohrozoval zdravie alebo život ľudí,  životné prostredie a bezpečnosť účastníkov cestnej premávky.
15.	Zhotoviteľ je povinný uhradiť všetky škody na cudzích objektoch, zariadeniach, majetku, zdraví alebo živote osôb, ktoré spôsobí pri vykonávaní diela alebo ako jeho dôsledok. Uvedené sa netýka prípadov, keď ku škode došlo na základe nevhodne vydaného príkazu zo strany objednávateľa, pričom na jeho nevhodnosť bol objednávateľ zo strany zhotoviteľa upozornený, ale tento i napriek tomu na jeho vykonaní trval.
16.	Zhotoviteľ je povinný chrániť dielo počas jeho vykonávania a zabezpečiť hotové časti diela tak, aby nedošlo k ich zničeniu, poškodeniu alebo znehodnoteniu do doby ich odovzdania objednávateľovi.
17.	Nebezpečenstvo škody k dielu znáša zhotoviteľ až do okamihu jeho odovzdania a prevzatia na základe odovzdávacieho a preberacieho protokolu/zápisu, ktorý bude podpísaný poverenými zástupcami oboch zmluvných strán; na objednávateľa prechádza až jeho prevzatím.
18.	Zhotoviteľ najmenej päť dní pred odovzdaním diela vyzve objednávateľa na jeho prevzatie.
19.	Povinnosť zhotoviteľa vykonať dielo bude splnená riadnym odovzdaním a prevzatím diela na základe odovzdávacieho a preberacieho protokolu/zápisu, ktorý podpíšu poverení zástupcovia oboch zmluvných strán. 
20.	Vlastnícke právo k dielu prechádza na objednávateľa v okamihu jeho odovzdania a prevzatia objednávateľom na základe odovzdávacieho a preberacieho protokolu/zápisu, pokiaľ v iných ustanoveniach zmluvy nie je dohodnuté inak.
21.	Dielo bude zhotoviteľom odovzdané a objednávateľom prevzaté aj v prípade, že pri odovzdaní a prevzatí diela budú zistené vady a nedorobky, ktoré samy o sebe ani v spojení s inými nebránia plynulej a bezpečnej prevádzke /užívaniu/. Tieto vady odstráni zhotoviteľ v termíne dohodnutom medzi objednávateľom a zhotoviteľom písomnou formou.
22.	Zhotoviteľ sa zaväzuje odovzdať objednávateľovi pri odovzdaní a prevzatí diela nasledujúce doklady a dokumentáciu: protokol/zápis o odovzdaní a prevzatí diela, certifikáty/vyhlásenia zhody použitých stavebných výrobkov a materiálov, príslušné časti stavebného denníka, protokoly o vykonaných skúškach, doklady o uložení stavebného odpadu, dokumentáciu skutočného vykonania diela opečiatkovanú zhotoviteľom, porealizačné zameranie - geodetický elaborát, geometrický plán v troch vyhotoveniach overený katastrálnym odborom Okresného úradu v Košiciach.
23.	Objednávateľ nie je povinný prevziať dielo, ktoré má vady brániace riadnej a bezpečnej prevádzke, ak bolo vykonané v rozpore s platnými technickými normami, so všeobecne záväznými právnymi predpismi, v rozpore s dohodami zmluvných strán alebo touto zmluvou.
24.	Vadou sa rozumie odchýlka v kvalite, rozsahu a parametroch diela stanovených platnými technickými normami, všeobecne záväznými právnymi predpismi a  touto zmluvou.
25.	Nedorobkom sa rozumie nedokončená práca.
26.	Zhotoviteľ je povinný najneskôr do troch dní po odovzdaní a prevzatí diela stavenisko úplne vypratať, odstrániť zvyšný materiál, odpady a pod. a uviesť všetky dotknuté plochy do pôvodného stavu.
27.	Zhotoviteľ zodpovedá za bezpečnosť a ochranu zdravia vlastných pracovníkov a pracovníkov svojich subdodávateľov, za dodržiavanie bezpečnostných predpisov platných pre stavebnú činnosť a činnosť vo výškach, pre prácu so strojmi a na nich, za zabezpečenie a udržiavanie miesta plnenia v zmysle platných právnych predpisov vzťahujúcich sa na bezpečnosť a ochranu zdravia pri práci, za bezpečnosť používaných technických a strojových zariadení, za ochranu životného prostredia a zaistenie bezpečnosti cestnej  premávky.
28.	Pri vykonávaní diela môže zhotoviteľ používať len strojové a technické zariadenia, ktoré svojou konštrukciou, zhotovením a technickým stavom zodpovedajú predpisom na zaistenie bezpečnosti práce a len na účely, na ktoré sú technicky spôsobilé v súlade s podmienkami určenými výrobcom a technickými normami.
29.	Zhotoviteľ počas vykonávania diela zodpovedá za čistotu a poriadok na stavenisku, okamžite odstráni vybúrané hmoty, sute, prebytočnú zeminu a iné odpady vznikajúce pri vykonávaní diela alebo ako jeho dôsledok a akékoľvek znečistenie dotknutých pozemných komunikácií a verejných plôch spôsobené vykonávaním diela alebo ako jeho dôsledok. Na verejnom priestranstve je zakázané skladovanie materiálu.
30.	Zhotoviteľ zabezpečí komplexnú ochranu okolitej prírody a krajiny pred poškodením, bude rešpektovať okolité dreviny a krovité porasty tak, aby nedošlo k bezprostrednému alebo následnému zníženiu ekologických a estetických funkcií ich podzemných a nadzemných častí, resp. k ich odumretiu. V prípade použitia stavebných mechanizmov, nástrojov a pomôcok musí zhotoviteľ dbať na minimalizáciu poškodenia predmetnej lokality aj po ukončení stavebných prác.  
31.	Zhotoviteľ bude nakladať s odpadmi v súlade s platnou legislatívou. Zakazuje sa uložiť alebo ponechať odpad na inom mieste ako na mieste na to určenom, zhodnotiť, alebo zneškodniť odpad inak ako v súlade s platnou legislatívou. Držiteľ odpadu je povinný odovzdať odpady len osobe oprávnenej nakladať s odpadmi a dodržiavať ustanovenia § 40 c zákona o odpadoch, stavebný odpad využiteľný ako zdroj druhotných surovín odovzdať výkupcom alebo spracovateľom týchto odpadov, iný recyklovateľný stavebný odpad neznečistený škodlivinami odovzdať na recykláciu, nerecyklovateľný a nevyužitý stavebný odpad ukladať na riadenú skládku stavebných odpadov, v prípade výskytu nebezpečného odpadu tento odovzdať organizácii s oprávnením podľa platných predpisov. Zhotoviteľ je povinný objednávateľovi predložiť doklad o spôsobe nakladania s odpadmi.
32.	Zhotoviteľ je povinný mať uzavreté nasledovné druhy poistenia pre obdobie odo dňa začatia vykonávania diela až do termínu vydania posledného preberacieho protokolu o odovzdaní a prevzatí diela alebo posledného termínu pre odstránenie nedorobkov a vád (podľa toho, ktorý z nich je neskorší) a to poistenie proti poškodeniu alebo zničeniu majetku iných osôb spôsobeným činmi alebo nedbalosťou zhotoviteľa, poistenie proti usmrteniu alebo zraneniu spôsobeným činmi zhotoviteľa alebo jeho nedbalosťou komukoľvek, kto je oprávnený zdržovať sa na stavenisku a tretím osobám, ktoré nie sú na stavenisku zamestnané a poistenie proti poškodeniu diela a stavebných výrobkov počas vykonávania diela.

X.
Zánik zmluvy
1.	K zrušeniu zmluvy može dôjsť dohodou zmluvných strán alebo odstúpením podľa tejto zmluvy.
2.	Dohoda o zrušení zmluvy musí byť písomná, inak je neplatná. V takom prípade sa zmluva zrušuje dňom, na ktorom sa zmluvné strany dohodli. 
3.	Od tejto zmluvy môže odstúpiť každá zmluvná strana, avšak iba z niektorého z týchto dôvodov:
3.1.	zhotoviteľ môže odstúpiť od tejto zmluvy, ak objednávateľ oznámi, že nemôže plniť svoje záväzky podľa tejto zmluvy,
3.2.	objednávateľ môže odstúpiť od tejto zmluvy:
3.2.1. v prípade podstatného porušenia zmluvy zhotoviteľom, najmä ak: 
a)	zhotoviteľ aj napriek upozorneniu objednávateľa bude nečinný, nezačne, preruší alebo zastaví vykonávanie diela z iných dôvodov ako z dôvodov na strane objednávateľa alebo z dôvodu živelnej pohromy, nevhodných poveternostných podmienok alebo iných skutočností nepredvídaných v čase uzatvorenia tejto zmluvy,
b)	zhotoviteľ aj napriek upozorneniu objednávateľa bude preukázateľne vykonávať dielo vadne (vadou sa rozumie odchýlka v kvalite, rozsahu a parametroch stanovených vo všeobecne záväzných predpisoch a technických normách) alebo v rozpore s touto zmluvou,
3.2.2. ak zhotoviteľ oznámi, že nemôže splniť svoje záväzky podľa tejto zmluvy, alebo sa táto skutočnosť stane zrejmou.
4.	Odstúpenie od zmluvy bude možné urobiť doručením písomného oznámenia o odstúpení z niektorého uvedeného dôvodu. Účinky odstúpenia od zmluvy nastávajú dňom nasledujúcim po dni doručenia oznámenia druhej zmluvnej strane. Týmto dňom zanikajú všetky práva a povinnosti strán zo zmluvy; tým nie sú dotknuté ustanovenia zmluvy o náhrade škody.

XI.
Ostatné ustanovenia
1.	Zhotoviteľ bude pri vykonávaní predmetu zmluvy postupovať s odbornou starostlivosťou. Zaväzuje sa dodržiavať platné všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi a pokynmi objednávateľa, zápismi a  dohodami oprávnených pracovníkov zmluvných strán a rozhodnutiami a vyjadreniami dotknutých orgánov.
2.	Pokiaľ vznikne objednávateľovi majetková škoda spôsobená nedbalosťou, porušením resp. neplnením povinností zhotoviteľa podľa ods. 1 tohto článku, zhotoviteľ je povinný ju nahradiť.

XIII.
Záverečné ustanovenia
1.	Vzťahy zmluvných strán vyplývajúce z tejto zmluvy a v tejto zmluve bližšie neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.
2.	Zmluvné strany prehlasujú, že sa s obsahom tejto zmluvy oboznámili a súhlasia s ním, že táto zmluva je prejavom ich slobodnej vôle a nie je uzavretá v tiesni ani za inak nevýhodných podmienok, na znak čoho ju podpisujú oprávnení zástupcovia oboch zmluvných strán.
3.	Neoddeliteľnou súčasťou tejto zmluvy je príloha č. 1 „Opis diela, technické požiadavky“ a príloha č. 2 „Výkaz výmer“. 
4.	Meniť alebo doplňovať obsah tejto zmluvy bude možné len formou očíslovaných písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
5.	Zmluva je účinná dňom nasledujúcim po dni jej zverejnenia na webovom sídle mesta Košice (www.kosice.sk).
6.	Zmluva sa vyhotovuje v piatich vyhotoveniach, z ktorých tri si ponechá objednávateľ a dve zhotoviteľ.

V Košiciach dňa						V ....................... dňa ...............

Za objednávateľa:						Za zhotoviteľa:

MUDr. Richard Raši, PhD., MPH
primátor